Ο Μπουζ, γεννημένος στο Τεπελένι, ήταν συμπατριώτης του Αλή Πασά, ωστόσο τον εγκατέλειψε στο τέλος, όταν τους πολιόρκησε ο Χουρσίτ. Προσκολλήθηκε στον Ομέρ Βρυώνη και τον ακολούθησε στην εκστρατεία του για την καταστολή της Ελληνικής Επανάστασης. Πήρε μέρος στις μάχες της Αλαμάνας και στο Χάνι της Γραβιάς. Στη συνέχεια όμως εγκατέλειψε τον Ομέρ Βρυώνη, αυτομόλησε στους Έλληνες και εντάχθηκε με τους άνδρες του στο στρατιωτικό σώμα του Θ. Γρίβα. Το 1829 ο Μπουζ προάχθηκε σε ταγματάρχη.